PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 43113 /02.08.2022

**RAPORT DE SPECIALITATE**

 la proiectul de hotărâre pentru actualizarea indicatorilor tehnico-economici la obiectivul de investiţie:

 „ Reabilitare termică clădiri rezidenţiale Satu Mare 1 - Aleea Milcov bloc T2 Satu Mare”,

Obiectivul de investiţie a fost depus spre finanţare în cadrul Programului Operaţional Regional 2014-2020, prin Axa Prioritară 3 “Sprijinirea tranziției către o economie cu emisii scăzute de carbon”, Prioritatea de investiţii 3.1 ”Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor”, Operațiunea A „Clădiri rezidențiale”.

Acest proiect are ca scop îmbunătățirea izolației termice și hidroizolaţiei anvelopei clădirii (pereți exteriori, ferestre, tâmplărie, planșeu superior, planșeu peste subsol), șarpantelor, modernizare lift.

Contractul de finanţare pentru acest obiectiv de investiţie a fost semnat în anul 2019.

Prin procesul verbal nr. 42775 / 01.08.2022 al comisiei tehnico-economice au fost aprobaţi indicatorii tehnico-economici, indicatori ce modifică Hotărârea Consiliului Local al Municipiului Satu Mare nr. 114/29.04.2021, Anexa 1.

Având în vedere ORDINUL nr. 1336/21.09.2021 pentru aprobarea metodologiei în vederea punerii în aplicare a Ordonanţei Guvernului nr. 15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, se impune actualizarea indicatorilor tehnico-economici.

# Reabilitare termică clădiri rezidenţiale Satu Mare 1 - Aleea Milcov, nr.1, bl. T2

Proiectant: S.C. Serbis S.R.L., Bistriţa

 Proiect nr. 35.2 / 2016

Ordonatorul principal de credite: Primarul Municipiului Satu Mare

1. Principalii indicatori tehnico-economici ai investiţiei propuşi în proiect:

1. Indicatori valorici

1.1. valoarea totală a lucrărilor de intervenţie (INV), inclusiv T.V.A. – 2.368.369,45 lei

 din care: construcţii-montaj (C + M), inclusiv T.V.A. – 2.227.022,44 lei

2. Indicatori fizici

2.1. durata de execuţie a lucrărilor de intervenţie 13,5 luni

2.2. durata perioadei de garanţie a lucrărilor de intervenţie 3 ani de la data recepţiei la terminarea lucrărilor

2.3. durata de recuperare a investiţiei, în condiţii de eficienţă economică 7,9 ani

2.4. consumul anual specific de energie pentru încălzire corespunzător 70,800 kWh/m2(a.u.) \*an imobilului izolat termic

2.5. economia anuală de energie: 796.040 kWh/ an în tone echivalent petrol 68,45 tep

2.6. reducerea anuală a emisiilor de gaze cu efect de sera echivalent CO2 163.485,19 kg CO2/an

2.7. numărul de apartamente reabilitate pentru creşterea eficienţei energetice 66 apartamente

3. Eşalonarea investiţiei - total INV/C+M (în lei, inclusiv T.V.A.)

3.1. Anul 1 2.368.369,45 lei

3.2. Anul 2 0 lei

Proiectul de hotărâre pentru actualizarea indicatorilor tehnico-economici la obiectivul de investiţie: „ Reabilitare termică clădiri rezidenţiale Satu Mare 1 - Aleea Milcov bloc T2 Satu Mare”,

se înaintează Consiliului Local al Municipiului Satu Mare cu propunere de aprobare.

 Director executiv Manager de proiect

 Ec. Ursu Lucia Ujfalvi Carla